Document ID: 32001D0634

Komisjoni otsus,
16. august 2001,
millega kehtestatakse Guineast pärit või sealt toodud kalatoodete impordi eritingimused
(teatavaks tehtud numbri K(2001) 2525 all)
(EMPs kohaldatav tekst)
(2001/634/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] viimati muudetud direktiiviga 97/79/EÜ, [2] eriti selle artiklit 11,
ning arvestades järgmist:
(1) Komisjoni ekspert on teinud Guineasse kontrollkäigu, et kontrollida ühendusse saadetavate kalatoodete tootmis-, ladustamis- ja lähetustingimusi.
(2) Kalatoodete tervishoiukontrolli ja järelevalvet käsitlevate Guinea õigusaktide sätteid võib käsitada samaväärsetena direktiivi 91/493/EMÜ sätetega.
(3) "Direction nationale des pêches maritimes (DNPM) of the Ministère de la pêche et de l’aquaculture" on võimeline tõhusalt kontrollima kehtivate õigusaktide kohaldamist.
(4) Guineas läbiviidud kontrollkäigul ilmnesid teatavad puudused kalatooteid töötlevate ja valmistavate ettevõtete hügieenitingimustes. Samuti ilmnesid puudused kalatoodete töötlemisel ja valmistamisel läbiviidavas sanitaarkontrollis. Seetõttu võib ühendusse importida ainult neid kalatooteid, mida ei ole muul viisil ette valmistatud või töödeldud kui jahutamise ja külmutamise teel.
(5) Direktiivi 91/493/EMÜ artikli 11 lõike 4 punktis a osutatud veterinaartõendi saamise kord peab hõlmama ka näidistõendi määratlust ning tõendi koostamisel kasutatavaid keeli ja sellele alla kirjutama volitatud isiku kvalifikatsiooni käsitlevaid miinimumnõudeid.
(6) Direktiivi 91/493/EMÜ artikli 11 lõike 4 punkti b kohaselt tuleks kalatoodete pakenditele kinnitada tähis, kuhu on märgitud kolmanda riigi nimi ning päritoluettevõtte, kalatöötlemislaeva, külmhoone või külmutuslaeva loa- või registreerimisnumber.
(7) Direktiivi 91/493/EMÜ artikli 11 lõike 4 punkti c kohaselt tuleb koostada heakskiidetud ettevõtete, kalatöötlemislaevade ja külmhoonete loetelu ning samuti direktiivi 92/48/EMÜ [3] II lisa punktide 1-7 kohaselt varustatud külmutuslaevade loetelu. Kõnealused loetelud tuleb koostada DNPM poolt komisjonile esitatud teabe põhjal. Seepärast peab DNPM tagama direktiivi 91/493/EMÜ artikli 11 lõike 4 vastavate sätete järgimise.
(8) DNPM on andnud ametliku kinnituse direktiivi 91/493/EMÜ lisa V peatükis töötlemata toodete kontrollimise suhtes sätestatud eeskirjade järgimise ja kõnealuses direktiivis sätestatud nõuetega samaväärsete hügieeninõuete täitmise kohta.
(9) Kontrollkülastuse käigus ilmnesid DNPM poolt ettevõtete ja laevade heakskiitmiseks ning heakskiidu peatamiseks võetud korras siiski teatavad puudused ning seetõttu on selleks, et muuta nende ettevõtete ja laevade loetelu, millest lubatakse importi, vaja komisjoni ekspertide uut kohapealset kontrollkülastust.
(10) Võttes arvesse kontrollkülastuse tulemusi, ei kohaldata Guineast imporditud kalatoodete puhul komisjoni 20. mai 1994. aasta otsuses 94/360/EÜ (füüsilise kontrolli sageduse vähendamise kohta teatavate kolmandatest riikidest imporditavate toodete partiide puhul vastavalt nõukogu direktiivile 90/675/EMÜ) [4] sätestatud füüsilise kontrolli sageduse vähendamist.
(11) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
"Direction nationale des pêches maritimes (DNPM) of the Ministère de la pêche et de l’aquaculture" on Guinea pädev asutus, mis kontrollib ja tõendab kalatoodete vatavust direktiivi 91/493/EMÜ nõuetele.
Artikkel 2
Guineast pärit kalatooted peavad vastama järgmistele tingimustele.
1. Neid ei tohi olla ette valmistatud või töödeldud muul viisil kui jahutamise või külmutamise teel.
2. Igale partiile peab olema lisatud nõuetekohaselt täidetud, allkirjastatud, kuupäevastatud ja ühel lehel esitatud veterinaarsertifikaadi nummerdatud originaal, mis vastab käesoleva otsuse A lisas esitatud näidisele.
3. Tooted peavad olema pärit käesoleva otsuse B lisas loetletud heakskiidetud ettevõtetest, kalatöötlemislaevadelt, külmhoonetest või registreeritud külmutuslaevadelt.
4. Välja arvatud külmutatud kalatoodete puhul, mis on ette nähtud konservide tootmiseks, peab kõikidele pakkidele olema märgitud kustumatult sõna "GUINEA" ja päritoluettevõtte, kalatöötlemislaeva, külmhoone või külmutuslaeva registreerimis- või loanumber.
Artikkel 3
1. Artikli 2 lõikes 1 nimetatud sertifikaadid tuleb koostada vähemalt ühes selle liikmesriigi ametlikus keeles, kus toimub kontrollimine.
2. Sertifikaatidel peab olema DNPM esindaja nimi, ametinimetus ja allkiri ning kõnealuse asutuse ametlik tempel, mille värv peab erinema muude kinnituste värvist.
Artikkel 4
Liikmesriigid ei kohalda otsuses 94/360/EÜ sätestatud füüsiliste kontrollide sageduse vähendamist Guineast pärit kalatoodete importimisel.
Artikkel 5
B lisa muudetakse ainult kohapealse kontrollkülastuse tulemuste põhjal.
Artikkel 6
Käesolev otsus jõustub 60 päeva pärast selle avaldamist Euroopa Ühenduste Teatajas.
Artikkel 7
Käesolev otsus on adresseeritud liikmesriikidele.
Brüssel, 16. august 2001

Labels: 3
18
6